
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1027 

24 Απριλίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός αριθμού προσώπων που θα απασχολη¬ 
θούν, με σύμβαση μίσθωσης έργου, σε υπηρεσίες 
των Περιφερειακών Ενοτήτων για την υλοποίηση 
του έργου «Λειτουργία δικτύου ποσοτικής παρα¬ 
κολούθησης των υδατικών πόρων αγροτικής χρή¬ 
σης του τομέα εγγείων βελτιώσεων» του Υπουρ¬ 


γείου Αγροτικής Ανάπτυξης και Τροφίμων. 1 

Σύσταση και λειτουργία Εκκλησιαστικού Ιδρύματος 
υπό την επωνυμίαν: «ΤΑΜΕΙΟΝ ΑΛΛΗΛΟΒΟΗΘΕΙΑΣ 
ΚΛΗΡΙΚΩΝ ΙΕΡΑΣ ΜΗΤΡΟΠΟΛΕΩΣ ΠΕΙΡΑΙΩΣ "Ο 

ΑΓΙΟΣ ΣΠΥΡΙΔΩΝ"». 2 

Σύσταση και λειτουργία Εκκλησιαστικού Ιδρύματος 
υπό την επωνυμίαν «ΓΕΝΙΚΟΝ ΦΙΛΟΠΤΩΧΟΝ ΤΑ- 
ΜΕΙΟΝ ΤΗΣ ΙΕΡΑΣ ΜΗΤΡΟΠΟΛΕΩΣ ΝΕΑΣ ΣΜΥΡ¬ 
ΝΗΣ». 3 

Ανάκληση άδειας κυκλοφορίας φαρμακευτικού προ¬ 
ϊόντος ΕΥΕΒΒΕΧ. 4 

Χορήγηση άδειας κυκλοφορίας κτηνιατρικού φαρ¬ 
μακευτικού προϊόντος Ρθυΐ_\/ΑΟ ΙΒ ΟΧ. 5 

Χορήγηση άδειας κυκλοφορίας κτηνιατρικού φαρ¬ 
μακευτικού προϊόντος ΤΗΙΑΕΕΕΙΝΕ. 6 


ΑΠΟΦΑΣΕΙΣ 

Αριθμ. 724/49155 (1) 


Καθορισμός αριθμού προσώπων που θα απασχοληθούν, 
με σύμβαση μίσθωσης έργου, σε υπηρεσίες των Πε¬ 
ριφερειακών Ενοτήτων για την υλοποίηση του έρ¬ 
γου «Λειτουργία δικτύου ποσοτικής παρακολούθησης 
των υδατικών πόρων αγροτικής χρήσης του τομέα 
εγγείων βελτιώσεων» του Υπουργείου Αγροτικής 
Ανάπτυξης και Τροφίμων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ-ΕΣΩΤΕΡΙΚΩΝ- 
ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ- 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 6 του Ν. 2527/97 (ΦΕΚ Α' 206) «Τρο¬ 


ποποίηση και συμπλήρωση διατάξεων του Ν. 2190/1994 
και άλλες διατάξεις», όπως τροποποιήθηκε και ισχύει. 

β) Του πρώτου εδαφίου της παρ. 3 του άρθρου 37 
του Ν. 3986/2011 (ΦΕΚ Α' 152), όπως αντικαταστάθηκε 
με την υποπαράγραφο Ζ.5. του άρθρου πρώτου του 
Ν. 4093/2012 (ΦΕΚ Α' 222) «Εγκριση Μεσοπρόθεσμου 
Πλαισίου Δημοσιονομικής Στρατηγικής 2013-2016- Επεί¬ 
γοντα Μέτρα Εφαρμογής του Ν. 4046/2012 και του Με¬ 
σοπρόθεσμου Πλαισίου Δημοσιονομικής Στρατηγικής 
2013-2016». 

γ) Της παρ. 3 του άρθρου 22 του Ν. 2362/95 «Περί Δη¬ 
μοσίου Λογιστικού, ελέγχου των δαπανών του Κράτους 
και άλλες διατάξεις» (ΦΕΚ Α' 247). 

δ) Του άρθρου 186 του Ν. 3852/2010 (ΦΕΚ Α' 87) «Αρ¬ 
μοδιότητες Περιφερειών». 

ε) Του άρθρου 90 του Κώδικα νομοθεσίας για την 
Κυβέρνηση και τα κυβερνητικά Όργανα που κυρώθηκε 
με το άρθρο πρώτο του Π. δ/τος 63/2005 (ΦΕΚ Α' 98 ). 

στ) Του Π. δ/τος 65/2011 «Διάσπαση του Υπουργείου 
Εσωτερικών .... Νέας Γενιάς» (ΦΕΚ Α' 147). 

ζ) Του Π. δ/τος 113/2010 «Ανάληψη υποχρεώσεων από 
τους Διατάκτες» (ΦΕΚ Α' 194). 

η) Του Π. δ/τος 402/88 (ΦΕΚ Α' 187) «Οργανισμός 
Υπουργείου Γεωργίας» όπως συμπληρώθηκε και τρο¬ 
ποποιήθηκε μεταγενέστερα. 

2. Την υπ’ αριθμ. Υ48/9-7-2012 (ΦΕΚ Β' 2105) απόφαση 
του Πρωθυπουργού «Καθορισμός αρμοδιοτήτων του Ανα¬ 
πληρωτή Υπουργού Οικονομικών Χρήστου Στάίκούρα». 

3. Την υπ’ αριθμ. Υ305/2013 απόφαση του Πρωθυ¬ 
πουργού «Καθορισμός Αρμοδιοτήτων του Αναπληρωτή 
Υπουργού Εσωτερικών, Λεωνίδα Γρηγοράκου (ΦΕΚ Β' 
1628), όπως τροποποιούμενη ισχύει (ΦΕΚ Β' 2164). 

4. Την υπ’ αριθμ. 8439/3-6-2013 Βεβαίωση του Ανώτα¬ 
του Συμβουλίου Επιλογής Προσωπικού (ΑΣΕΠ) με την 
οποία έγινε δεκτό το αριθμ. 1856/62901/27-5-2013 αίτη¬ 
μα του Υπουργού Αγροτικής Ανάπτυξης και Τροφίμων 
για τη χορήγηση βεβαίωσης για τη σύναψη σύμβασης 
μίσθωσης έργου Παρατηρητών (Υδρολογικών Μετεω¬ 
ρολογικών Σταθμών). 

5. Την υπ’ αριθμ. ΔΙΠΠ/Φ.ΕΓΚΡ.6/120/20782/1-10-2013 
απόφαση της Επιτροπής του άρθρου 2 παρ. 1 της Π.Υ.Σ. 
33/2006 όπως ισχύει, με την οποία εγκρίνεται η σύναψη 
σύμβασης μίσθωσης έργου εξήντα τεσσάρων (64) ατό¬ 
μων Υ. Ε. ως Παρατηρητές σε υδρομετεωρολογικούς 
σταθμούς, χρονικής διάρκειας ενός (1) έτους για την 

κάλυψη αναγκών του τομέα εγγείων βελτιώσεων του 
Υπουργείου Αγροτικής Ανάπτυξης και Τροφίμων. 

6. Την υπ’ αριθμ. 35/1727/4-2-2014 (ΑΔΑ: ΒΙΡΔΒ-ΤΘΤ) 
απόφαση δέσμευσης πίστωσης. 

7. Τις εξαιρετικές υπηρεσιακές ανάγκες σε προσωπικό 
των αρμόδιων υπηρεσιών που θα εκτελέσουν το έργο. 

8. Το γεγονός ότι, οι υδρολογικοί - μετεωρολογικοί 
σταθμοί, οι οποίοι λειτουργούν υπό την εποπτεία του 
Υπουργείου Αγροτικής Ανάπτυξης και Τροφίμων, δεν 
αποτελούν οργανικές μονάδες του Υπουργείου, των 
οποίων οι ανάγκες να καλύπτονται από τους υπαλ¬ 
λήλους αυτών, αλλά συγκροτούνται από όργανα και 
συσκευές εκτεθειμένες στην ύπαιθρο που διαφέρουν 
ανάλογα με την περιοχή και το είδος της παρατήρησης. 

9. Το γεγονός ότι από τις διατάξεις της απόφασης αυ¬ 
τής προκαλείται εφάπαξ δαπάνη ύψους έως 99.500,00€. 
Η εν λόγω δαπάνη θα καλυφθεί από τις πιστώσεις του 
προϋπολογισμού εξόδων του Υπουργείου Αγροτικής 
Ανάπτυξης και Τροφίμων (Ε.Φ. 29/110 - ΚΑΕ 5244) οικ. 
έτους 2014 για την «υλοποίηση του έργου ΛΕΙΤΟΥΡΓΙΑ 
ΔΙΚΤΥΟΥ ΠΟΣΟΤΙΚΗΣ ΠΑΡΑΚΟΛΟΥΘΗΣΗΣ ΤΩΝ ΥΔΑΤΙ¬ 
ΚΩΝ ΠΟΡΩΝ ΑΓΡΟΤΙΚΗΣ ΧΡΗΣΗΣ ΤΟΥ ΤΟΜΕΑ ΕΓΓΕΙΩΝ 
ΒΕΛΤΙΩΣΕΩΝ, για το 2014, (απασχόληση παρατηρητών 
υδρομετεωρολογικών σταθμών)», αποφασίζουμε: 

1. Καθορίζουμε τον αριθμό των προσώπων που θα 
απασχοληθεί για την υλοποίηση του έργου «Λειτουργία 
δικτύου ποσοτικής παρακολούθησης των υδατικών πό¬ 
ρων αγροτικής χρήσης του τομέα εγγείων βελτιώσεων» 


του Υπουργείου Αγροτικής Ανάπτυξης και Τροφίμων, σε 
εξήντα τέσσερα (64) άτομα, ειδικότητας Παρατηρητών 
Υ. Ε. σε υδρομετεωρολογικούς Σταθμούς. 

2. Το έργο, που θα εκτελέσουν τα ανωτέρω άτομα 
συνίσταται στη λήψη μετεωρολογικών και υδρολογικών 
μετρήσεων επί καθημερινής βάσεως σε μετεωρολογι¬ 
κούς σταθμούς ευθύνης της Διεύθυνσης Γεωλογίας - 
Υδρολογίας του Διοικητικού Τομέα Κοινοτικών Πόρων 
και Υποδομών του Υπουργείου Αγροτικής Ανάπτυξης 
και Τροφίμων και στην παράδοση των δελτίων στην 
αρμόδια υπηρεσία της Περιφερειακής Ενότητας που 
παρακολουθεί τον σταθμό, η οποία οφείλει να υπο¬ 
βάλλει ανελλιπώς και ανά τρίμηνο τα δελτία αυτά στη 
Διεύθυνση Γεωλογίας-Υδρολογίας. 

3. Το ανωτέρω έργο θα εκτελεστοί σε χρονικό διά¬ 
στημα έως ένα (1) έτος. 

4. Το ποσό της αμοιβής κάθε παρατηρητή καθορίζεται 
από 3 έως 6 ημερομίσθια μηνιαίως ειδικότητας ανει¬ 
δίκευτου εργάτη της Ε.Γ.Σ.Σ.Ε. ανάλογα με τα όργανα 
του Σταθμού που παρακολουθεί, η δε συνολική δαπάνη, 
ύψους έως 99.500,00 €, περίπου, η οποία καλύπτει την 
αμοιβή των παρατηρητών, θα βαρύνει τον εκτελούμε- 
νο Προϋπολογισμό εξόδων του Υπουργείου Αγροτικής 
Ανάπτυξης και Τροφίμων (Ε.Φ. 29/110 - ΚΑΕ 5244). Οι 
ανάδοχοι δεν δικαιούνται επιδόματα εορτών και αδείας 
και ούτε ασφαλίζονται σε φορείς κύριας ασφάλισης. 

5. Το ανωτέρω έργο που θα εκτελεστεί θα παραδίδε- 
ται στις κατωτέρω υπηρεσίες: 


Α/Α 

ΠΕΡΙΦΕΡΕΙΑΚΗ 

ΕΝΟΤΗΤΑ 

ΥΠΗΡΕΣΙΑ ΠΕΡΙΦΕΡΕΙΑΚΗΣ ΕΝΟΤΗΤΑΣ 

1 . 

Π.Ε. Έβρου 

Δ/νση Αγροτικής Οικονομίας και Κτηνιατρικής Ορεστιάδας 
(Π.Ε. Έβρου) 

2. 

Π.Ε. Ξάνθης 

Δ/νση Αγροτικής Οικονομίας και Κτηνιατρικής Π.Ε. Ξάνθης 

3. 

Π.Ε. Δράμας 

Δ/νση Περιβάλλοντος και Χωρικού Σχεδιασμού Περιφέρειας Αν. Μακεδονίας-Οράκης, 
Τμ. Περιβάλλοντος & Υδροοικονομίας Π.Ε. Δράμας 

4. 

Π.Ε. Καβάλας 

Δ/νση Αγροτικής Οικονομίας και Κτηνιατρικής Π.Ε. Καβάλας 

5. 

Π.Ε. Κιλκίς 

Δ/νση Αγροτικής Οικονομίας και Κτηνιατρικής Π.Ε. Κιλκίς 

6. 

Π.Ε. Πιερίας 

Δ/νση Αγροτικής Οικονομίας και Κτηνιατρικής Π.Ε. Πιερίας 

7. 

Π.Ε. Ημαθίας 

Δ/νση Αγροτικής Οικονομίας και Κτηνιατρικής Π.Ε. Ημαθίας 

8. 

Π.Ε. Πέλλας 

Δ/νση Αγροτικής Οικονομίας και Κτηνιατρικής Π.Ε. Πέλλας 

9. 

Π.Ε. Χαλκιδικής 

Τμήμα Περιβάλλοντος και Υδροοικονομίας Π.Ε. Χαλκιδικής 

10. 

Π.Ε. Γρεβενών 

Δ/νση Περιβάλλοντος και Χωρικού Σχεδιασμού Περιφέρειας Δυτ.Μακεδονίας, 

Τμ. Περιβάλλοντος & Υδροοικονομίας Π.Ε. Γρεβενών 

11. 

Π.Ε. Φλώρινας 

Δ/νση Αγροτικής Οικονομίας και Κτηνιατρικής Π.Ε. Φλώρινας 

12. 

Π.Ε. Καστοριάς 

Δ/νση Αγροτικής Οικονομίας και Κτηνιατρικής Π.Ε. Καστοριάς 

13. 

Π.Ε. Πρέβεζας 

Δ/νση Αγροτικής Οικονομίας και Κτηνιατρικής Π.Ε. Πρέβεζας 

14. 

Π.Ε. Λάρισας 

Δ/νση Περιβάλλοντος και Χωρικού Σχεδιασμού Περιφέρειας Θεσσαλίας, 

Τμ. Περιβάλλοντος & Υδροοικονομίας Π.Ε. Λάρισας 

15. 

Π.Ε. Καρδίτσας 

Δ/νση Περιβάλλοντος και Χωρικού Σχεδιασμού Περιφέρειας Θεσσαλίας, 

Τμ. Περιβάλλοντος & Υδροοικονομίας Π.Ε. Καρδίτσας 

16. 

Π.Ε. Μαγνησίας 

Δ/νση Περιβάλλοντος και Χωρικού Σχεδιασμού Περιφέρειας Θεσσαλίας, 

Τμ. Περιβάλλοντος & Υδροοικονομίας Π.Ε. Μαγνησίας 

Α/Α 

ΠΕΡΙΦΕΡΕΙΑΚΗ 

ΕΝΟΤΗΤΑ 

ΥΠΗΡΕΣΙΑ ΠΕΡΙΦΕΡΕΙΑΚΗΣ ΕΝΟΤΗΤΑΣ 

17. 

Π.Ε. Τρικάλων 

Δ/νση Περιβάλλοντος και Χωρικού Σχεδιασμού Περιφέρειας Θεσσαλίας, 

Τμ. Περιβάλλοντος & Υδροοικονομίας Π.Ε. Τρικάλων 

18. 

Π.Ε. Κέρκυρας 

Δ/νση Αγροτικής Οικονομίας και Κτηνιατρικής Π.Ε. Κέρκυρας 

19. 

Π.Ε. Αχαίας 

Δ/νση Αγροτικής Οικονομίας και Κτηνιατρικής Π.Ε. Αχαίας 

20. 

Π.Ε. Φθιώτιδας 

Δ/νση Αγροτικής Οικονομίας και Κτηνιατρικής Π.Ε. Φθιώτιδας 

21. 

Π.Ε. Εύβοιας 

Δ/νση Αγροτικής Οικονομίας και Κτηνιατρικής Π.Ε. Εύβοιας 

22. 

Π.Ε. Κορινθίας 

Περιφέρεια Πελοποννήσου - Τμ. Περιβάλλοντος & Υδροοικονομίας Π.Ε. Κορινθίας 

23. 

Π.Ε. Μεσσηνίας 

Περιφέρεια Πελοποννήσου - Τμ. Περιβάλλοντος & Υδροοικονομίας Π.Ε. Μεσσηνίας 

24. 

Π.Ε. Λακωνίας 

Περιφέρεια Πελοποννήσου - Τμ. Περιβάλλοντος & Υδροοικονομίας Π.Ε. Λακωνίας 

25. 

Π.Ε. Λέσβου 

Δ/νση Αγροτικής Οικονομίας Π.Ε. Λέσβου 

26. 

Π.Ε. Χίου 

Δ/νση Αγροτικής Οικονομίας και Κτηνιατρικής Π.Ε. Χίου 

27. 

Π.Ε. Ρόδου 

Δ/νση Αγροτικής Οικονομίας Π.Ε. Ρόδου 

28. 

Π.Ε. Ηρακλείου 

Περιφέρεια Κρήτης, Δ/νση Αγροτικής Οικονομίας και Κτηνιατρικής Π.Ε. Ηρακλείου. 

29. 

Π.Ε. Χανίων 

30. 

Π.Ε. Λασιθίου 

31. 

Π.Ε. Ρεθύμνης 


6. Η εκτέλεση του έργου δεν ανάγεται στον κύκλο των 
συνήθων καθηκόντων υπαλλήλων των αρμοδίων υπηρε¬ 
σιών και δεν μπορεί να εκτελεστεί από αυτούς διότι οι 
έδρες των σταθμών σπανίως συμπίπτουν με τις έδρες 
των αντιστοίχων υπηρεσιών. Επίσης οι εκάστοτε ισχύ- 
ουσες διατάξεις του Οργανισμού του Υπουργείου Αγρο¬ 
τικής Ανάπτυξης και Τροφίμων ουδέποτε προέβλεπαν 
οργανικές θέσεις υπαλλήλων σε υπηρεσίες του για την 
εκτέλεση αυτών των καθηκόντων. 

7. Η εργασία του προσωπικού δεν καλύπτει πλήρες 
ωράριο, αλλά απαιτεί καθημερινή απασχόληση 10-15 
λεπτών, ακόμη και Κυριακές και εορτές. Οι παρατη¬ 
ρήσεις γίνονται στις 08:00 π.μ., στο χώρο όπου είναι 
εγκατεστημένοι οι σταθμοί οι οποίοι βρίσκονται σε 
επιλεγμένες για την εξυπηρέτηση του σκοπού ίδρυσής 
τους περιοχές, οι οποίες μπορεί να είναι ορεινές ή απο¬ 
μακρυσμένες από οικιστικά κέντρα. 

8. Η κατανομή των ατόμων που θα απασχοληθούν στις 
παραπάνω Περιφερειακές Ενότητες με σύμβαση μίσθω¬ 
σης έργου θα γίνει με απόφαση του Γενικού Γραμματέα 
του Υπουργείου Αγροτικής Ανάπτυξης και Τροφίμων. 

9. Εξουσιοδοτούνται οι Προϊστάμενοι των παραπάνω 
Περιφερειακών Ενοτήτων να προβούν στην επιλογή του 
προσωπικού που θα εκτελέσει το εν λόγω έργο υπό την 
απαραίτητη προϋπόθεση τήρησης των διατάξεων του 
άρθρου 6 του Ν. 2527/97 όπως τροποποιήθηκε και ισχύει. 

10. Τα άτομα στα οποία θα ανατεθεί το έργο τούτο 
θα πρέπει να έχουν τουλάχιστον απολυτήριο υποχρε¬ 
ωτικής εκπαίδευσης. 

11. Ανανέωση ή παράταση των συμβάσεων αυτών απα¬ 
γορεύεται και είναι αυτοδικαίως άκυρη. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Απριλίου 2014 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΑΝΑΠΛΗΡΩΤΗΣ ΥΠΟΥΡΓΟΣ 

ΟΙΚΟΝΟΜΙΚΩΝ ΕΣΩΤΕΡΙΚΩΝ 

ΧΡΗΣΤΟΣ ΣΤΑΪΚΟΥΡΑΣ ΛΕΩΝΙΔΑΣ ΓΡΗΓΟΡΑΚΟΣ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ ΑΓΡΟΤΙΚΗΣ ΑΝΑΠΤΥΞΗΣ 

ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ ΚΑΙ ΤΡΟΦΙΜΩΝ 

ΚΥΡΙΑΚΟΣ ΜΗΤΣΟΤΑΚΗΣ ΑΘΑΝΑΣΙΟΣ ΤΣΑΥΤΑΡΗΣ 

-♦- 

Αριθμ. Πρωτ. 739 

Αριθμ. Διεκπ. 751 (2) 

Σύσταση και λειτουργία Εκκλησιαστικού Ιδρύματος υπό την 
έπωνυμίαν: «ΤΑΜΕΙΟΝ ΑΛΛΗΛΟΒΟΗΘΕΙΑΣ ΚΛΗΡΙΚΩΝ ΙΕ- 
ΡΑΣ ΜΗΤΡΟΠΟΛΕΩΣ ΠΕΙΡΑΙΩΣ Ό ΑΓΙΟΣ ΣΠΥΡΙΔΩΝ"». 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Λαβούσα υπ’ όψιν: 

1. Τας διατάξεις του άρθρου 29 παρ. 2 του Νόμου 
590/1977 «Περί Καταστατικού Χάρτου της Εκκλησίας 
της Ελλάδος», όπως έχουν τροποποιηθεί με το άρθρο 
68 του Νόμου 4235/2014. 

2. Το άρθρον 68 παρ. 5α του Νόμου 4235/2014. 

3. Τας υποχρεώσεις της Ποιμαινούσης Εκκλησίας, 
προς το χριστεπώνυμον Αυτής πλήρωμα, αι οποίες 
απορρέουν από τας Ευαγγελικός επιταγάς, τους Ιερούς 
Κανόνας και τους Νόμους του Κράτους. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4. Την υπ’ αριθμ. πρωτ. 1058/12.9.2012 Απόφασιν και την 
υπ’ αριθμ. πρωτ. 224/19.2.2014 Πρότασιν του Σεβασμιω- 
τάτου Μητροπολίτου Πειραιώς Σεραφείμ. 

5. Την υπ’ αριθμ. πρωτ. 22/14.3.2014 Γνωμοδότησιν του 
Ειδικού Νομικού Συμβούλου της Εκκλησίας της Ελλάδος, 
αποφασίζει: 

Συνιστά εις την Ιεράν Μητρόπολιν Πειραιώς εκκλησια¬ 
στικόν ίδρυμα υπό την επωνυμίαν «ΤΑΜΕΙΟΝ ΑΛΛΗΛΟ¬ 
ΒΟΗΘΕΙΑΣ ΚΛΗΡΙΚΩΝ ΙΕΡΑΣ ΜΗΤΡΟΠΟΛΕΩΣ ΠΕΙΡΑΙΩΣ 
“Ο ΑΓΙΟΣ ΣΠΥΡΙΔΩΝ"», η οργάνωσις, διοίκησις, διαχεί- 
ρισις και λειτουργία του οποίου θα διέπεται από τας 
διατάξεις του επομένου Κανονισμού: 

ΚΑΝΟΝΙΣΜΟΣ 

ΣΥΣΤΑΣΕΩΣ ΚΑΙ ΛΕΙΤΟΥΡΓΙΑΣ 
ΤΟΥ ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ 
ΥΠΟ ΤΗΝ ΕΠΩΝΥΜΙΑΝ: 

«ΤΑΜΕΙΟΝ ΑΛΛΗΛΟΒΟΗΘΕΙΑΣ ΚΛΗΡΙΚΩΝ 
ΙΕΡΑΣ ΜΗΤΡΟΠΟΛΕΩΣ ΠΕΙΡΑΙΩΣ 
«Ο ΑΓΙΟΣ ΣΠΥΡΙΔΩΝ» 

Αρθρο 1 

1. Συνιστάται εκκλησιαστικό ίδρυμα με την επωνυμία 
«Ταμείο Αλληλοβοήθειας Κληρικών της Ιερός Μητρο- 
πόλεως Πειραιώς “Ο ΑΓΙΟΣ ΣΠΥΡΙΔΩΝ”» (συντετμημένα: 
ΤΑΚ/ΙΜΠ), το οποίο εδρεύει στα Γραφεία της Ιερός Μη- 
τροπόλεως Πειραιώς και θα λειτουργεί ως αποκεντρω¬ 
μένη υπηρεσία της Ιερός Μητροπόλεως Πειραιώς, μη 
κερδοσκοπικού χαρακτήρα και με αυτοτελή διαχείριση. 

2. Σκοπός του Ταμείου είναι η ενίσχυση και εξυπη¬ 
ρέτηση εκτάκτων οικονομικών αναγκών των Κληρικών, 
καθώς και των λαϊκών Εκκλησιαστικών υπαλλήλων της 
Μητροπόλεως και των μελών των οικογενειών τους. 

Αρθρο 2 

Πόροι του Ταμείου: 

α) Μηνιαία εισφορά ποσού δέκα (10) € όλων των Κλη¬ 
ρικών και λαϊκών που συμμετέχουν οικειοθελώς. 

β) Δωρεαί Κληρικών και λαϊκών. 

γ) Χορηγίαι Ιερών Ναών και Ιερών Μονών. 

δ) Ειδική εισφορά επί των ιεροπραξιών. 

Άρθρο 3 

1. Πρόεδρος του Ταμείου είναι ο επιχώριος Μητρο¬ 
πολίτης. Η διοίκηση και διαχείριση της περιουσίας του 
διενεργείται από πενταμελή Επιτροπή, η οποία ως αυ¬ 
τοτελές όργανον έχει την διοικητική και διαχειριστική 
εξουσία διενεργείας νομικών και υλικών πράξεων σε 
σχέση προς την περιουσία του Ταμείου. 

2. Η διαχείριση του Ταμείου θα πραγματοποιείται από 
πενταμελή Επιτροπή με τριετή θητεία εκλεγομένων από 
την Ιερατική Σύναξη των Κληρικών της I. Μητροπόλεως 
υπό την Προεδρία του επιχωρίου Μητροπολίτου. Η Ιερα¬ 
τική Σύναξη των Κληρικών της I. Μητροπόλεως εκλέγει 
τέσσερα μέλη αυτής, τα οποία διορίζει ο Μητροπολίτης. 
Οι αποφάσεις της ως άνω Επιτροπής λαμβάνονται κατά 
πλειονοψηφία. 

Αρθρο 4 

1. Καθήκοντα Ταμίου θα εκτελή ο αρχαιότερος κατά τα 
πρεσβεία χειροτονίας των εκλεγηθησομένων Κληρικών - 
μελών και καθήκοντα Γραμματέως ο νεώτερος κατά τα 
πρεσβεία χειροτονίας. Την εκπροσώπηση του Ταμείου 
Αλληλοβοήθειας ενώπιον οποιοσδήποτε Αρχής έχει ο 


Σεβασμιώτατος Πρόεδρος της Επιτροπής Διοικήσεως 
και Διαχειρίσεως. 

2. Η επιτροπή διαχειρίσεως θα διατηρεί τα εξής βιβλία: 

α) Βιβλίο Μητρώου συνδρομητών. 

β) Βιβλίο Ταμείου. 

γ) Βιβλίο Πρωτοκόλλου και 

δ) Βιβλίο Πρακτικών. 

Αρθρο 5 

1. Δικαίωμα ενίσχυσης θα έχουν οι κληρικοί και οι 
εκκλησιαστικοί υπάλληλοι που συνεισφέρουν μηνιαίως 
το ως άνω ποσό. Προτεραιότητα θα δίδεται στα θέματα 
υγείας και στα μέλη που δεν ενισχύθηκαν στο παρελθόν 
από το Ταμείο. Ο κάθε ενδιαφερόμενος θα κάνει αίτηση 
στην Επιτροπή και η αίτηση θα πρωτοκολλάται. 

2. Θα υπάρχει η δυνατότητα χορήγησης δωρεάν εφ’ 
άπαξ οικονομικής ενισχύσεως σε όλως έκτακτες πε¬ 
ριπτώσεις, κατά την κρίση της Επιτροπής. Ειδικότερα 
στις παρακάτω περιπτώσεις ορίζεται να χορηγούνται 
δωρεάν εφ’ άπαξ χρηματικά ποσά: 

α. σε περίπτωση γέννησης τέκνου Κληρικού και ιδιαι¬ 
τέρως 3ου, 4ου κ.ο.κ. 

β. σε περιπτώσεις πολυτέκνων ιερατικών οικογενειών 
που σπουδάζουν τέκνα σε Α.Ε.Ι. η Τ.Ε.Ι. 

γ. σε περίπτωση χηρείας κληρικού ή πρεσβυτέρας. 

Αρθρο 6 

Εάν κάποιος κληρικός, που δεν θέλησε από την αρχή 
να συμμετάσχει στο Ταμείο Αλληλοβοήθειας, αποφα¬ 
σίσει να συμμετάσχει αργότερα με σκοπό να λάβει ενί¬ 
σχυση, τότε πρέπει να καταβάλει όλες τις συνδρομές 
από τότε που ιδρύθηκε το Ταμείο ή από την ημέρα 
του διορισμού του (αν έχει χειροτονηθεί αργότερα) ή 
από την ημέρα της μεταθέσεώς του στην Μητρόπολη 
Πειραιώς (αν προέρχεται από άλλη Μητρόπολη). Επίσης 
ο Κληρικός δεσμεύεται ότι θα παραμείνει συνδρομητής 
του Ταμείου για πέντε έτη τουλάχιστον. 

Αρθρο 7 

Κατ’ έτος και κατά την Σύναξη των κληρικών του Ια¬ 
νουάριου θα δημοσιεύεται ο κατάλογος των γενομένων 
οικονομικών παροχών και ενισχύσεων. 

Αρθρο 8 

Τα άρθρα του παρόντος Κανονισμού δύνανται να τρο¬ 
ποποιηθούν με εισήγηση της Συνάξεως των κληρικών 
της Ιερός Μητροπόλεως Πειραιώς προς τον Μητροπο¬ 
λίτη, έγκριση της Δ.Ι.Σ. και δημοσίευση στην Εφημερίδα 
της Κυβερνήσεως. 

Αρθρο 9 

Σε περίπτωση διαλύσεως του Ταμείου του η περιουσία 
του περιέρχεται αυτοδικαίως στο Νομικό Πρόσωπο της 
I. Μητροπόλεως Πειραιώς. 

Αρθρο 10 

Εκ των διατάξεων του παρόντος Κανονισμού δεν προ- 
καλείται δαπάνη σε βάρος του προϋπολογισμού του 
νομικού προσώπου της Ιερός Μητροπόλεως Πειραιώς. 

Αρθρο 11 

Η ισχύς του παρόντος Κανονισμού άρχεται από την 
δημοσίευσή του στην Εφημερίδα της Κυβερνήσεως και 
του περιοδικού «ΕΚΚΛΗΣΙΑ» της Εκκλησίας της Ελλάδος. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Μαρτίου 2014 

Ο Πρόεδρος 

ΐ Ο Αθηνών ΙΕΡΩΝΥΜΟΣ 

-♦- 

Αριθμ. Πρωτ. 1024 

Αριθμ. Διεκπ. 756 (3) 

Σύσταση καί λειτουργία Εκκλησιαστικού Ιδρύματος υπό 
την επωνυμίαν «ΓΕΝΙΚΟΝ ΦΙΛΟΠΤΩΧΟΝ ΤΑΜΕΙΟΝ 
ΤΗΣ ΙΕΡΑΣ ΜΗΤΡΟΠΟΛΕΩΣ ΝΕΑΣ ΣΜΥΡΝΗΣ». 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Λαβούσα υπ’ όψιν: 

1. Τα άρθρα 29 παρ. 2, 1 παρ. 4 του Νόμου 590/1977 
«Περί Καταστατικού Χάρτου της Εκκλησίας της Ελλά¬ 
δος». 

2. Το άρθρον 68 παρ. 5 α του Νόμου 4235/2014. 

3. Τας υποχρεώσεις της Ποιμαινούσης Εκκλησίας, προς 
το χριστεπώνυμον Αυτής πλήρωμα, αι οποίαι απορρέουν 
από τας Ευαγγελικός επιταγάς, τους Ιερούς Κανόνας 
και τους Νόμους του Κράτους, 

4. Την υπ’ αριθμ. πρωτ. 205/5.3.2014 Απόφασιν και την 
ταυτάριθμον Πρότασιν του Σεβασμιωτάτου Μητροπο¬ 
λίτου Νέας Σμύρνης Συμεών. 

5. Την από 13.3.2014 Γνωμοδότησιν του Νομικού Γρα¬ 
φείου της Νομικής Υπηρεσίας της Εκκλησίας της Ελ¬ 
λάδος, αποφασίζει: 

Συνιστά εις την Ιερόν Μητρόπολιν Νέας Σμύρνης 
εκκλησιαστικόν ίδρυμα υπό την επωνυμίαν «ΓΕΝΙΚΟΝ 
ΦΙΛΟΠΤΩΧΟΝ ΤΑΜΕΙΟΝ ΤΗΣ ΙΕΡΑΣ ΜΗΤΡΟΠΟΛΕΩΣ 
ΝΕΑΣ ΣΜΥΡΝΗΣ», η οργάνωσις, διοίκησις, διαχείρισις 
και λειτουργία του οποίου θα διέπεται από τας διατά¬ 
ξεις του επομένου Κανονισμού: 

ΚΑΝΟΝΙΣΜΟΣ 

ΣΥΣΤΑΣΕΩΣ ΚΑΙ ΛΕΙΤΟΥΡΓΙΑΣ ΤΟΥ ΕΚΚΛΗΣΙΑΣΤΙΚΟΥ 
ΙΔΡΥΜΑΤΟΣ ΥΠΟ ΤΗΝ ΕΠΩΝΥΜΙΑΝ: 
«ΓΕΝΙΚΟΝ ΦΙΛΟΠΤΩΧΟΝ ΤΑΜΕΙΟΝ 
ΤΗΣ ΙΕΡΑΣ ΜΗΤΡΟΠΟΛΕΩΣ ΝΕΑΣ ΣΜΥΡΝΗΣ» 

ΚΕΦΑΛΑΙΟ Α' 

Σύσταση, έδρα, σφραγίδα και σκοπός του Ιδρύματος 
Αρθρο 1 

1. Συνιστάται παρά της Ιερός Μητροπόλεως Νέας 
Σμύρνης Εκκλησιαστικό Φιλανθρωπικό Ίδρυμα με την 
επωνυμία «Γενικό Φιλόπτωχο Ταμείο της Ιερός Μητρο¬ 
πόλεως Νέας Σμύρνης». 

2. Το Ίδρυμα τελεί υπό την διοίκηση και εποπτεία της 
Ιερός Μητροπόλεως Νέας Σμύρνης, είναι Νομικό Πρόσω¬ 
πο Ιδιωτικού Δικαίου μη κερδοσκοπικού χαρακτήρος και 
αυτοτελούς διαχείρισης, έχει έδρα την πόλη της Νέας 
Σμύρνης, επικουρεί το εν γένει φιλανθρωπικό έργο της 
Ιερός Μητροπόλεως Νέας Σμύρνης και στεγάζεται στα 
Γραφεία της Ιερός Μητροπόλεως. 

Αρθρο 2 
Σκοποί 

Σκοποί του Ιδρύματος είναι: 

1. Η παροχή πνευματικής και υλικής βοήθειας σε αν¬ 
θρώπους και οικογένειες που έχουν ανάγκη και αποτε¬ 
λούν μέλη της Τοπικής Εκκλησίας. 


2. Η ιατροφαρμακευτική περίθαλψη ασθενών που αδυ¬ 
νατούν να την εξασφαλίσουν από ασφαλιστικούς φορείς 
ή άλλους τρόπους. 

3. Η οικονομική ενίσχυση απόρων μαθητών και σπου¬ 
δαστών. 

4. Η επιχορήγηση των φιλανθρωπικών Ιδρυμάτων της 
Ιερός Μητροπόλεως, των συσσιτίων, των Ενοριακών 
Φιλοπτώχων Ταμείων ή άλλων Ιδρυμάτων κοινωφελούς 
και μη κερδοσκοπικού χαρακτήρος που εδρεύουν στα 
όρια της Ιερός Μητροπόλεως. 

5. Η παροχή βοήθειας σε φυλακισμένους και τις οι- 
κογένειές τους. 

6. Η οικονομική ενίσχυση του Νεανικού εν γένει έργου 
της Ιερός Μητροπόλεως (Κατηχητικά Σχολεία, Κατα¬ 
σκηνώσεις, σχολικές δραστηριότητες κ.α.). 

7. Η οικονομική ενίσχυση του έργου της εξωτερικής 
Ιεραποστολής και ειδικώτερα φιλανθρωπικών δραστη¬ 
ριοτήτων Ιεραποστολικών Μητροπόλεων. 

8. Η κάλυψη δαπανών για την έκδοση της Καινής Δια¬ 
θήκης, διαφόρων βιβλίων, του ημερολογίου, ποιμαντικών 
εντύπων και φυλλαδίων και άλλων αναγκαίων εντύπων 
για την ποιμαντική καθοδήγηση του εκκλησιαστικού 
ποιμνίου. 

9. Η κάλυψη των εξόδων εκδηλώσεων που διοργανώνει 
η Ιερά Μητρόπολη, όπως Ημερίδες, Συνέδρια, Σεμινά¬ 
ρια και άλλες κατηχητικού και ποιμαντικού χαρακτήρος 
συναντήσεις. 

10. Η οικονομική ενίσχυση κάθε άλλης δραστηριότητος 
που υπηρετεί την πνευματική και φιλανθρωπική απο¬ 
στολή της Εκκλησίας και που δεν αναγράφεται στον 
παρόντα Κανονισμό. 

Αρθρο 3 

Το Ίδρυμα έχει δική του κυκλική σφραγίδα που φέρει 
απ’ έξω τις λέξεις «ΙΕΡΑ ΜΗΤΡΟΠΟΛΙΣ ΝΕΑΣ ΣΜΥΡΝΗΣ», 
από μέσα «ΓΕΝΙΚΟ ΦΙΛΟΠΤΩΧΟ ΤΑΜΕΙΟ» και στο κέντρο 
σε σύμπλεγμα τα γράμματα X και Ρ. 

ΚΕΦΑΛΑΙΟ Β' 

Αρθρο 4 

Διοίκηση και εκπροσώπηση του Ιδρύματος 

1. Το Γενικό Φιλόπτωχο Ταμείο διοικείται από πεντα¬ 
μελές Διοικητικό Συμβούλιο, που απαρτίζεται από: α) 
τον Μητροπολίτη Νέας Σμύρνης, ως Πρόεδρο, β) τον 
Πρωτοσύγκελλο ή τον Γενικό Αρχιερατικό Επίτροπο, 
ως αντιπρόεδρο, γ) ένα Κληρικό της Μητροπόλεως και 
δ) δύο λαϊκούς (άνδρες η γυναίκες) που ορίζονται από 
τον Μητροπολίτη Νέας Σμύρνης. 

2. Τα μέλη του Διοικητικού Συμβουλίου μαζί με τους 
ισάριθμους αναπληρωτές τους, διορίζονται κατόπιν 
αποφάσεως του Μητροπολίτου με τριετή θητεία. Ο Μη¬ 
τροπολίτης δύναται να διορίσει το ίδιο μέλος του Διοι¬ 
κητικού Συμβουλίου για περισσότερες από μία τριετίες. 

3. Κάθε μέλος που παραιτείται η αποθνήσκει, όπως 
επίσης και κάθε μέλος που απουσιάζει αδικαιολόγητα 
από τρεις συνεχόμενες συνεδριάσεις του Διοικητικού 
Συμβουλίου αντικαθίσταται με απόφαση του Μητροπο¬ 
λίτου με κάποιον από τους αναπληρωτές. 

4. Με πρόταση του Προέδρου του Διοικητικού Συμ¬ 
βουλίου και μετά από αιτιολογημένη απόφαση του Συμ¬ 
βουλίου δύναται να αντικατασταθεί μέλος του και πριν 
από τη λήξη της θητείας του. 

5. Το αξίωμα των μελών του Διοικητικού Συμβουλίου 
είναι τιμητικό και άμισθο. 

Άρθρο 5 

1. Το Διοικητικό Συμβούλιο συνέρχεται τακτικά κάθε 
δίμηνο μετά από πρόσκληση του Προέδρου ή του ανα- 
πληρωτού του και εκτάκτως όσες φορές κρίνει αυτό ανα¬ 
γκαίο ο Πρόεδρος ή ήθελε ζητηθεί εγγράφως από τρία 
τουλάχιστον μέλη, τα οποία θα αναφέρουν και τα θέματα 
για τα οποία ζητούν τη σύγκληση του Συμβουλίου. 

2. Το Διοικητικό Συμβούλιο βρίσκεται σε απαρτία, όταν 
οι παρόντες είναι περισσότεροι από τους απόντες. 

Οι αποφάσεις του Διοικητικού Συμβουλίου λαμβά- 
νονται κατά πλειονοψηφία. Σε περίπτωση ισοψηφίας 
υπερισχύει η ψήφος του Προέδρου. 

3. Τα Πρακτικά των Συνεδριάσεων του Διοικητικού 
Συμβουλίου αναγινώσκονται στην αμέσως επόμενη Συ¬ 
νεδρίαση και υπογράφονται από τα παριστάμενα κατά 
την ανάγνωση μέλη. 

4. Το Διοικητικό Συμβούλιο κατά την πρώτη του Συ¬ 
νεδρία εκλέγει μεταξύ των μελών του τον Γραμματέα 
και τον Ταμία του Ιδρύματος. 

Άρθρο 6 

Ο Γραμματεύς τηρεί τα Πρακτικά των Συνεδριάσεων 
του Διοικητικού Συμβουλίου και διεκπεραιώνει την αλ- 
ληλλογραφία του Ιδρύματος. 

Ο Γ ραμματεύς δύναται να επικουρείται στο έργο του 
από κάποιον από τους υπαλλήλους του Μητροπολιτικού 
Γ ραφείου, τον οποίο ορίζει ο Μητροπολίτης. 

Ο Ταμίας διαχειρίζεται την περιουσία του Ιδρύματος, 
είναι υπόλογος απέναντι στον Πρόεδρο ή το Διοικη¬ 
τικό Συμβούλιο και τηρεί όλα τα σχετικά βιβλία της 
διαχειρίσεως. 

Η λογιστική εργασία του ταμείου του Ιδρύματος δύ- 
ναται να ανατεθεί και σε υπάλληλο που υπηρετεί στα 
Γ ραφεία της Ιεράς Μητροπόλεως και τον οποίο ορίζει 
Μητροπολίτης. 

Άρθρο 7 

Το Διοικητικό Συμβούλιο αποφασίζει για κάθε ζήτημα 
που αφορά στο Ιδρυμα. 

Ο Πρόεδρος του Ιδρύματος εκπροσωπεί νομίμως το 
Γενικό και τα Ενοριακά Φιλόπτωχα Ταμεία ενώπιον κάθε 
Δικαστικής και Διοικητικής Αρχής, συμβάλλεται εξ ονό¬ 
ματος και για λογαριασμό του Ιδρύματος μετά από 
προηγούμενη απόφαση του Διοικητικού Συμβουλίου, 
υπογράφει την αλληλογραφία του Ιδρύματος και επι¬ 
κυρώνει τα αποσπάσματα Πρακτικών του Διοικητικού 
Συμβουλίου. 

ΚΕΦΑΑΑΙΟ Γ 

Άρθρο 8 

1. Το Γενικό Φιλόπτωχο Ταμείο τηρεί τα εξής βιβλία: 

α) Βιβλίο Πρακτικών. 

β) Βιβλίο Ταμείου. 

γ) Πρωτόκολλο εισερχόμενης και εξερχόμενης αλ¬ 
ληλογραφίας. 

δ) Γραμμάτια Εισπράξεων. 

ε) Εντάλματα Πληρωμών. 

2. Τα ανωτέρω βιβλία θεωρούνται και σφραγίζονται 
υπό της Ιεράς Μητροπόλεως Νέας Σμύρνης. 

Άρθρο 9 

Διαχείριση και Πόροι 

1. Η διοίκηση και διαχείριση της περιουσίας του Ιδρύ¬ 
ματος γίνεται από το Διοικητικό Συμβούλιο. 


2. Η εκμίσθωση ακινήτων του Ιδρύματος, όπως και η 
εκποίησή τους, γίνεται σύμφωνα με τις υφιστάμενες 
διατάξεις «Περί εκμισθώσεως και εκποιήσεως Εκκλησι¬ 
αστικών ακινήτων». 

3. Για κάθε εισφορά σε χρήματα εκδίδεται Γραμμάτιο 
Εισπράξεως που υπογράφεται από τον Πρόεδρο και τον 
Ταμία και για κάθε εισφορά σε είδος εκδίδεται απόδειξη 
παραλαβής που υπογράφεται από τους ίδιους και ακο¬ 
λουθεί σχετική καταχώριση στα βιβλία του Ιδρύματος. 

Άρθρο 10 

1. Το Διοικητικό Συμβούλιο δύναται να εξουσιοδοτεί 
τον Πρόεδρο για την παροχή οικονομικής ενίσχυσης σε 
ιδιώτες, φοιτητές, μαθητές, αρρώστους κ.λπ., ανάλογα 
με τις ανάγκες τους. 

2. Για κάθε παροχή εκδίδεται ένταλμα πληρωμής που 
υπογράφεται από τον Πρόεδρο και τον Ταμία. 

Άρθρο 11 

1. Ο Προϋπολογισμός και Απολογισμός του Ιδρύματος 
καταρτίζεται από το Διοικητικό Συμβούλιο και εγκρί- 
νεται από το Μητροπολιτικό Συμβούλιο της Ιεράς Μη¬ 
τροπόλεως, εφαρμοζομένων αναλόγως των διατάξεων 
«Περί εγκρίσεως Προϋπολογισμών και Απολογισμών των 
Ιερών Ναών». 

2. Χρηματικά διαθέσιμα άνω των πέντε χιλιάδων ευρώ 
(5.000 €) κατατίθενται υποχρεωτικά επ’ ονόματι του 
Ιδρύματος σε υποκατάστημα αναγνωρισμένης Τράπεζας 
που εδρεύει στη Νέα Σμύρνη. Για την ανάληψη οιου- 
δήποτε ποσού εκδίδεται επιταγή της ως άνω Τράπε¬ 
ζας υπογραφόμενη από τον Πρόεδρο ή τον Ταμία του 
Ιδρύματος. 

Άρθρο 12 

Σε περίπτωση διαλύσεως του Ιδρύματος όλη η περιου¬ 
σία του περιέρχεται αυτοδικαίως στο Νομικό Πρόσωπο 
της Ιεράς Μητροπόλεως, η οποία την διαθέτει για την 
εκπλήρωση των ίδιων η παρεμφερών σκοπών. 

Άρθρο 13 

Πόροι του Ιδρύματος είναι: 

1. Οι εκάστοτε επιχορηγήσεις υπέρ του Ιδρύματος της 
Ιεράς Μητροπόλεως Νέας Σμύρνης. 

2. Εισφορές Ιερών Ναών, Παρεκκλησίων και Κοιμητη- 
ριακών Ναών της Ιεράς Μητροπόλεως, οι οποίες ανα¬ 
γράφονται ετησίως στους Προϋπολογισμούς τους και 
εγκρίνονται από το Μητροπολιτικό Συμβούλιο. 

3. Κάθε προσφορά των Πιστών ή Νομικών Προσώπων 
Δημοσίου ή Ιδιωτικού Δικαίου, κληρονομιές, κληροδο¬ 
σίες και τόκοι καταθέσεων. 

4. Το προϊόν εκ περιφοράς δίσκων στους Ιερούς Να¬ 
ούς της Μητροπόλεως με απόφαση του Μητροπολίτου. 

5. Ποσοστό πενήντα τοις εκατό (50%) επί των προσό¬ 
δων του ΕΡΑΝΟΥ ΑΓΑΠΗΣ. Το άλλο πενήντα τοις εκατό 
(50%) αποδίδεται στα επιμέρους Ενοριακά Φιλόπτωχα 
Ταμεία. 

6. Ποσοστό πενήντα τοις εκατό (50%) από τα χρη¬ 
ματικά έσοδα κάθε Ενοριακού Φιλοπτώχου Ταμείου, 
αποδιδόμενο ανά τρίμηνο. 

7. Κάθε άλλο έσοδο που προέρχεται από νόμιμη πηγή. 

Άρθρο 14 

Οι πόροι του Ιδρύματος διατίθενται για την εκπλή¬ 
ρωση των σκοπών του, όπως αυτοί καθορίζονται στο 
άρθρο 2 του παρόντος Κανονισμού. 

ΚΕΦΑΛΑΙΟ Δ' 

Αρθρο 15 

Ενοριακά Φιλόπτωχα Ταμεία 

1. Για την ευχερέστερη εκπλήρωση των σκοπών του 
Γενικού Φιλοπτώχου Ταμείου, συνιστάται σε κάθε Ενο¬ 
ρία της Ιερός Μητροπόλεως ειδικό Ταμείο με την επω¬ 
νυμία «Ενοριακό Φιλόπτωχο Ταμείο». Τα εν λόγω Ταμεία 
αποτελούν παραρτήματα του Γενικού Φιλοπτώχου Τα¬ 
μείου, στερούνται ιδίας νομικής προσωπικότητας και 
εκπροσωπούνται από το Γενικό Φιλόπτωχο Ταμείο. 

2. Η θητεία των μελών των Ενοριακών Φιλοπτώχων Τα¬ 
μείων είναι τριετής. Το αξίωμα είναι τιμητικό και άμισθο. 

Αρθρο 16 

1. Κάθε Ενοριακό Φιλόπτωχο Ταμείο διοικείται από πε¬ 
νταμελή Διοικούσα Επιτροπή αποτελούμενη από α) τον 
Εφημέριο του Ναού ως Πρόεδρο, β) έναν εκκλησιαστικό 
σύμβουλο και γ) τρεις ενορίτες (άνδρες η γυναίκες) ως 
μέλη, που διορίζει ο Μητροπολίτης μετά από πρόταση 
του Προέδρου του Ενοριακού Φιλοπτώχου Ταμείου. 

2. Σε Ιερούς Ναούς που υπηρετούν περισσότεροι του 
ενός εφημέριοι τον Πρόεδρο του Ενοριακού Φιλοπτώχου 
Ταμείου ορίζει ο Μητροπολίτης. 

Άρθρο 17 

1. Η Διοικούσα Επιτροπή κάθε Ενοριακού Φιλοπτώχου 
Ταμείου κατά την πρώτη Συνεδρία της καταρτίζεται σε 
Σώμα, εκλέγοντας μεταξύ των μελών της Γραμματέα 
και Ταμία. 

2. Ο Γραμματεύς τηρεί τα Πρακτικά του Ενοριακού 
Φιλοπτώχου Ταμείου και διεξάγει τη σχετική αλληλο¬ 
γραφία. 

3. Ο Ταμίας διαχειρίζεται τους πόρους του Ενορια- 
κού Φιλοπτώχου Ταμείου, τηρεί τα σχετικά βιβλία της 
διαχείρισης και είναι υπόλογος έναντι της Διοικούσας 
Επιτροπής και του Διοικητικού Συμβουλίου του Γ ενικού 
Φιλοπτώχου Ταμείου. 

Άρθρο 18 

1. Η Διοικούσα Επιτροπή των Ενοριακών Φιλοπτώχων 
Ταμείων συνέρχεται τακτικά ανά δίμηνο και επιλαμβά¬ 
νεται των υποθέσεων που αφορούν σε αυτή και εκτά¬ 
κτως όποτε το κρίνει αναγκαίο ο Πρόεδρος ή ζητηθεί 
εγγράφως από τρία τουλάχιστον μέλη. 

2. Η Επιτροπή βρίσκεται σε απαρτία όταν παρευρίσκο- 
νται τα τρία από τα πέντε μέλη της μεταξύ των οποίων 
απαραιτήτως ο Πρόεδρος. 

3. Οι αποφάσεις της Επιτροπής λαμβάνονται με σχε¬ 
τική πλειονοψηφία των παρόντων, σε περίπτωση δε 
ισοψηφίας κατισχύει η ψήφος του Προέδρου. 

Κάθε έγγραφο της Επιτροπής υπογράφεται από τον 
Πρόεδρο. 

Άρθρο 19 

Πόροι των Ενοριακών Φιλοπτώχων Ταμείων είναι: 

α) Ειδικό κονδύλιο από το Ταμείο του Ιερού Ναού, 
το οποίο αναγράφεται στον Προϋπολογισμό του και 
εγκρίνεται από το Μητροπολιτικό Συμβούλιο. 

β) Δωρεές, επιχορηγήσεις και κληροδοτήματα. 

γ) Ποσοστό πενήντα τοις εκατό (50%) επί των προ¬ 
σόδων του «ΕΡΑΝΟΥ ΑΓΑΠΗΣ». 

δ) Ποσοστό πενήντα τοις εκατό (50%) από τα χρη¬ 
ματικά έσοδα των Ενοριακών Φιλοπτώχων Ταμείων, 
αποδιδόμενο ανά τρίμηνο. 


ε) Το προϊόν εκ περιφοράς δίσκου στον οικείο Ιερό 
Ναό, η οποία πραγματοποιείται με απόφαση του Μη¬ 
τροπολίτου. 

στ) Κάθε άλλο έσοδο που προέρχεται από νόμιμη 
πηγή. 

Αρθρο 20 

1. Οι πόροι των Ενοριακών Φιλοπτώχων Ταμείων δι¬ 
ατίθενται: 

α) Γ ια την περίθαλψη πτωχών ενοριτών με την παροχή 
σ’ αυτούς τακτικά ή έκτακτα βοηθήματα, είδη διατροφής 
και ένδυσης και ιατροφαρμακευτική φροντίδα. 

β) Για την πραγματοποίηση φιλανθρωπικών εκδη- 
λώσεων-επισκέψεων σε ευαγή ιδρύματα, φυλακές και 
νοσοκομεία. 

γ) Για την προσφορά δεμάτων αγάπης κατά τις εορτές 
Χριστουγέννων και Πάσχα. 

2. Σε περίπτωση κατά την οποία σε μία Ενορία δεν 
υπάρχουν μεγάλες ανάγκες και προκύπτει χρηματικό 
περίσσευμα, δύναται να αποσταλεί τούτο στο Γ ενικό 
Φιλόπτωχο Ταμείο. 

Αρθρο 21 

1. Τα Ενοριακό Φιλόπτωχα Ταμεία τηρούν τα εξής 
βιβλία: 

α) Βιβλίο Πρακτικών, 
β) Βιβλίο Ταμείου. 

γ) Πρωτόκολλο εισερχόμενης και εξερχόμενης αλ¬ 
ληλογραφίας, 
δ) Γραμμάτια Εισπράξεων, 
ε) Εντάλματα Πληρωμών, 
στ) Διπλότυπες αποδείξεις παραλαβής ειδών, 
ζ) Διατακτικές χορηγήσεως ειδών. 

2. Όλα τα ανωτέρω μνημονευόμενα βιβλία και έντυπα 
αυτών θεωρούνται και σφραγίζονται με τη σφραγίδα 
του Γενικού Φιλοπτώχου Ταμείου. 

Αρθρο 22 

Τα Ενοριακό Φιλόπτωχα Ταμεία δεν διαθέτουν δική 
τους σφραγίδα. Όπου χρειάζεται, χρησιμοποιούν τη 
σφραγίδα των Ιερών Ενοριακών Ναών. 

Αρθρο 23 

1. Κάθε πληρωμή γίνεται κατόπιν αποφάσεως της Διοι- 
κούσης Επιτροπής του Ενοριακού Φιλοπτώχου Ταμείου 
επί τη βάσει Ενταλμάτων που υπογράφονται από τον 
Πρόεδρο, τον Ταμία και τον λαμβάνοντα. 

2. Οι εισπράξεις γίνονται επί τη βάσει Γραμματίων που 
υπογράφονται από τον Πρόεδρο και τον Ταμία. 

3. Οι εισπράξεις από τα κυτία καταμετρώνται από τα 
μέλη της Διοικούσας Επιτροπής, τα οποία και υπογρά¬ 
φουν σχετικό Πρακτικό καταμετρήσεως. 

Αρθρο 24 

Τα μετρητά που βρίσκονται στο Ταμείο του Ενοριακού 
Φιλοπτώχου Ταμείου δεν δύνανται να υπερβαίνουν το 
ποσό των χιλίων ευρώ (1.000 €). Τα επιπλέον κατατίθε¬ 
νται επ’ ονόματι του νομικού προσώπου του Ενοριακού 
Ναού με την ένδειξη «Ενοριακό Φιλόπτωχο Ταμείο» αυ¬ 
τού στο πλησιέστερο Υποκατάστημα Τράπεζας και για 
την ανάληψη οιουδήποτε ποσού απαιτείται Τραπεζική 
επιταγή, την οποία υπογράφουν ο Πρόεδρος και ο Τα¬ 
μίας του Ενοριακού Φιλοπτώχου Ταμείου. 

Άρθρο 25 

1. Η εξακρίβωση της οικονομικής κατάστασης κάθε 
ενδεούς ενορίτη πρέπει να γίνεται το ταχύτερο δυνατόν 
και με μεγάλη προσοχή. Κατόπιν να εγγράφεται αυτός 
σε ειδικό βιβλίο του Ενοριακού Φιλοπτώχου Ταμείου, το 
οποίο τηρείται από τον Πρόεδρο απορρήτως, με σημει¬ 
ώσεις και χρήσιμες παρατηρήσεις. Τον βαθμό απορίας 
και το ποσό με το οποίο πρέπει να ενισχυθεί, εγκρίνει η 
Διοικούσα Επιτροπή μετά από πρόταση του Προέδρου. 

2. Για τη χορήγηση βοηθημάτων άνω των τριακοσίων 
ευρώ (300 €) προαπαιτείται έγκριση του Μητροπολίτου 
μετά από αιτιολογημένη έκθεση του Προέδρου του Ενο- 
ριακού Φιλοπτώχου Ταμείου. 

Άρθρο 26 

Κάθε Ενοριακό Φιλόπτωχο Ταμείο καταρτίζει Προ¬ 
ϋπολογισμό και Απολογισμό, οι οποίοι υποβάλλονται 
προς έγκριση στο Διοικητικό Συμβούλιο του Γενικού 
Φιλοπτώχου Ταμείου. 

ΚΕΦΑΛΑΙΟ Ε' 

ΕΙΔΙΚΕΣ ΔΙΑΤΑΞΕΙΣ 

Αρθρο 27 

Γ ενική Συνέλευση και λογοδοσία 

Μία φορά τον χρόνο συνέρχονται σε Γ ενική Συνέλευση 
όλα τα μέλη του Γενικού Φιλοπτώχου Ταμείου και των 
Ενοριακών Φιλοπτώχων Ταμείων, μετά από πρόσκλη¬ 
ση του Μητροπολίτου, κατά την οποία γίνεται έκθεση 
των Πεπραγμένων και προγραμματίζεται η περαιτέρω 
δραστηριότητα του Ιδρύματος. Εν συνεχεία συντάσσε- 
ται σχετικό Πρακτικό, το οποίο υπογράφεται από τον 
Πρόεδρο και τα μέλη του Διοικητικού Συμβουλίου του 
Γενικού Φιλοπτώχου Ταμείου και τους Προέδρους των 
Ενοριακών Φιλοπτώχων Ταμείων. 

Αρθρο 28 

Ο «Ερανος Αγάπης» 

Ο «Ερανος Αγάπης» διεξάγεται κάθε χρόνο τον μήνα 
Δεκέμβριο σε ολόκληρη την Ιερά Μητρόπολη με αριθ- 
μημένα κουπόνια. Οι ακριβείς ημερομηνίες και ό,τι άλλο 
απαιτείται ορίζονται με απόφαση του Διοικητικού Συμ¬ 
βουλίου του Γενικού Φιλοπτώχου Ταμείου. 

Αρθρο 29 

Για κάθε θέμα που δεν περιλαμβάνεται στον παρόντα 
Κανονισμό επιλαμβάνεται και αποφασίζει το Διοικητικό 
Συμβούλιο του Γενικού Φιλοπτώχου Ταμείου. 

Αρθρο 30 

Ο παρών Κανονισμός καταργείται ή τροποποιείται με 
απόφαση της Δ.Ι.Σ., έπειτα από απόφαση του Διοικητικού 
Συμβουλίου του Γ ενικού Φιλοπτώχου Ταμείου, η οποία λαμ- 
βάνεται σε συνεδρία υπό την Προεδρία του Μητροπολίτου. 

Αρθρο 31 

Η ισχύς του παρόντος Κανονισμού αρχίζει από τη 
δημοσίευσή του στην Εφημερίδα της Κυβερνήσεως και 
στο επίσημο Δελτίο της Ιερός Συνόδου της Εκκλησίας 
της Ελλάδος «ΕΚΚΛΗΣΙΑ». Η κατάργηση του Ιδρύματος 
λαμβάνει χώρα, εφ’ όσον διαπιστωθεί αδυναμία εκπλη- 
ρώσεως του σκοπού του. 


Αρθρο 32 

Από τη δημοσίευση του παρόντος Κανονισμού δεν 
προκαλείται δαπάνη σε βάρος του Προϋπολογισμού 
του νομικού προσώπου της Ιερός Μητροπόλεως Νέας 
Σμύρνης. Κάθε μελλοντική δαπάνη θα προβλέπεται και 
θα εγγράφεται εις τον οικείο Προϋπολογισμό. 

Ο κανονισμός αυτός να δημοσιευθεί στην Εφημερίδα 
της Κυβερνήσεως. 

Αθήνα, 20 Μαρτίου 2014 
Ο Πρόεδρος 

1· Ο Αθηνών ΙΕΡΩΝΥΜΟΣ 

- ♦ - 

(4) 

Ανάκληση άδειας κυκλοφορίας 
φαρμακευτικού προϊόντος ΕΥΕΒΒΕΧ 

Με την υπ’ αριθμ. 13412/27-2-2014 απόφαση του ΕΟΦ 
ανακλήθηκε, βάσει των διατάξεων της κοινής υπουργι¬ 
κής απόφασης ΔΥΓ3α/Γ.Π. 32221/2013, η άδεια κυκλοφο¬ 
ρίας του φαρμακευτικού προϊόντος ΕΥΕΒΒΕΧ. 

Μορφή: Οφθαλμικές σταγόνες, διάλυμα 0,3% νν/ν. 

Δικαιούχος σήματος: Αϋ,ΕΒΘΑΝ ΡΗΑΒΜΑΟΕυΤΙΟΑΙδ 
ΙΒΕΙΑΝΟ. 

Κάτοχος άδειας κυκλοφορίας: Αϋ-ΕΒΘΑΝ ΡΗΑΒΜΑ- 
0ΕυΤΙ0ΑΙ_8 ΙΒΕΙΑΝΟ. 

Διότι: Κατόπιν αιτήσεως της εταιρείας. 

Ο Πρόεδρος 

ΔΗΜΗΤΡΙΟΣ ΛΙΝΤΖΕΡΗΣ 
-♦- 

(5) 

Χορήγηση άδειας κυκλοφορίας κτηνιατρικού 
φαρμακευτικού προϊόντος Ρθυΐ_\/ΑΟ ΙΒ ΟΧ. 

Με την υπ’ αριθμ. 21979/28-2-2014 απόφαση του ΕΟΦ χο¬ 
ρηγήθηκε, βάσει των διατάξεων του άρθρου 26 της Κοινής 
Υπουργικής Απόφασης 282371/2006, άδεια κυκλοφορίας 
στο κτηνιατρικό φαρμακευτικό προϊόν ΡΟυίΔ/ΑΟ ΙΒ ΟΧ. 

Δραστική ουσία: ϋνΕ ΑΤΤΕΝΙΙΑΤΕϋ ΑνίΑΝ ΙΝΡΕΟΤΙΟυδ 
ΒΒΟΝΟΗΙΤΙδ νίΒυδ δΤΒΑΙΝ 1.1148. 

Μορφή: Λυοφιλοποιημένο υλικό για εναιώρημα 

Δικαιούχος σήματος: ΡΡΙΖΕΒ ΑΝΙΜΑΙ ΗΕΑίΤΗ, υδΑ. 

Κάτοχος άδειας κυκλοφορίας: ΖΟΕΤΙδ ΗΕΙ_Ι_Αδ δ.Α. 

Ο Πρόεδρος 

ΔΗΜΗΤΡΙΟΣ ΛΙΝΤΖΕΡΗΣ 
-♦- 

( 6 ) 

Χορήγηση άδειας κυκλοφορίας κτηνιατρικού 
φαρμακευτικού προϊόντος ΤΗΙΑΡΕϋΝΕ. 

Με τις υπ’ αριθμ. 14578 & 21977/28-2-2014 αποφάσεις 
του ΕΟΦ χορηγήθηκε, βάσει των διατάξεων του άρθρου 
26 της κοινής υπουργικής απόφασης 282371/2006, άδεια 
κυκλοφορίας στο κτηνιατρικό φαρμακευτικό προϊόν 
ΤΗΙΑΡΕϋΝΕ. 

Δραστική ουσία: ΤΗΙΑΜΑΖΟΙΕ. 

Μορφή: Επικαλυμμένα δισκία 2.5ΜΟ/ΤΑΒ & 5ΜΟ/ΤΑΒ 

Δικαιούχος σήματος: Ι_Ε\/ΕΤ ΒΕΗΕΕΒ Β.ν., ΤΗΕ 
ΝΕΤΗΕΒΙΑΝΟδ. 

Κάτοχος άδειας κυκλοφορίας: Ι_Ε\/ΕΤ ΒΕΗΕΕΒ Β.ν., 
ΤΗΕ ΝΕΤΗΕΒΙΑΝϋδ. 

Ο Πρόεδρος 
ΔΗΜΗΤΡΙΟΣ ΛΙΝΤΖΕΡΗΣ 

















